《三吊吟四首》
元代·方回

偶闻一人死，恻怛吁以惊。
千人万人死，能不怆厥情。
长平几性命，锐头付一坑。
亡者抱永痛，胜喜功名成。
功名岂不成，机心何时平。
人心苟若此，谁谓天好生。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。